เดอะพาร์กินสัน

เดอะพาร์กินสัน () เป็นวงดนตรีป๊อบ, โซล สัญชาติไทย ที่ได้รับอิทธิพลจากเพลงของคนผิวดำในอเมริกาที่มีรากฐานมาจากเพลงบลูส์ เป็นที่รู้จักและมีชื่อเสียงจากซิงเกิลแรก "จะบอกเธอว่ารัก" ซึ่งเนื้อหาเพลงส่วนใหญ่จะเกี่ยวข้องกับความรักผสมกับความทะลึ่งเบา ๆ ที่มีอยู่ในดนตรีโซล

ประวัติ 
เดอะพาร์กินสัน ถือกำเนิดขึ้นย้อนกลับไปเมื่อสมัย กานต์ - นิภัทร์ กำจรปรีชา นักร้องนำและมือกีต้าร์ ผู้กำหนดทิศทางแนวดนตรีของวง ยังเรียนอยู่ปี 4 ที่ คณะดุริยางคศาสตร์ มหาวิทยาลัยศิลปากร อยากทำวงดนตรีขึ้นมา จึงเริ่มหาสมาชิกและเล่นดนตรีตามร้าน โดยที่สมาชิกในวงเปลี่ยนหน้ากันไปเรื่อย ๆ จนเจอ โต-ณัฐวิทย์ โอดาคิ มือเบส ที่เขาเคยเป็นมือเบสของวงดนตรีแนวสการ็อก ชื่อ "วงมนต์รักโบราโบร่า" มาก่อน และได้ทาบทาม เบียร์-อริย์ธัช เกื้อจิตกุลนันท์ มือกลอง เพื่อนเก่าสมัยเรียนดุริยางค์กับกานต์เข้ามาอยู่ในวง หลังจากที่มือกลองคนเก่าย้ายไปอยู่อังกฤษ

โดยในช่วงแรกที่ยังไม่มีชื่อวง วงเดอะพาร์กินสันยังคงเป็นวงดนตรีกลางคืน โดยชื่อวงเกิดขึ้นมาจากการที่มีลูกค้าแซวนักร้องนำว่ามีอาการคล้ายโรคพาร์กินสัน สมาชิกทุกคนจึงนำชื่อนี้มาเป็นตั้งชื่อวง โดยเติม "เดอะ" เข้าไปข้างหน้าตามสมัยนิยม

ภายหลังพวกเขาเข้ามาอยู่ในค่ายเพลง สไปซีดิสก์ วงได้ปล่อยเพลงดังออกมาหลายเพลง และมีเพลงที่ได้ยินและคุ้นหูกันเป็นอย่างดีอย่างเพลง "จะบอกเธอว่ารัก" และ "เพื่อนรัก"

เมื่อวันที่ 23 มิถุนายน พ.ศ. 2562 เดอะพาร์กินสันได้จัดงานคอนเสิร์ตครั้งใหญ่ครั้งแรกในชื่อ "The Parkinson SOULMANTIC คอนเสิร์ตจะบอกเธอว่ารัก" ณ BCC Hall เซ็นทรัลพลาซา ลาดพร้าว โดยมีผู้เข้าร่วมในคอนเสิร์ตครั้งนี้กว่า 3,000 คน พร้อมทั้งเปิดตัวอัลบัมแรกของวงโดยใช้ชื่อ "แรก" อีกด้วย

สมาชิก 
 นิภัทร์ กำจรปรีชา (กานต์) - ร้องนำ/กีต้าร์
 ณัฐวิทย์ โอดาคิ (โต) - เบส
 อริย์ธัช เกื้อจิตกุลนันท์ (เบียร์) - กลอง
 วรเศรษฐ์ อภิญญาวัชรกุล (ต๊ะ) - กีตาร์

ผลงาน

สตูดิโออัลบั้ม

ซิงเกิล

ในฐานะศิลปินนำ

ในฐานะศิลปินรับเชิญ

ซิงเกิลอื่นที่ปรากฏ

รางวัล

อ้างอิง 

กลุ่มดนตรีป็อปสัญชาติไทย
กลุ่มดนตรีที่ก่อตั้งในปี พ.ศ. 2558
กลุ่มดนตรีไทยในยุค 2010